Kurekell-ängelhein
Kurekell-ängelhein (Thalictrum aquilegiifolium) on rohttaim tulikaliste sugukonnast ängelheina perekonnast. Ta kasvab Euroopa kesk- ja idaosa niisketes metsades. Eestis kasvab ta hajusalt. Taim kasvab 50–150 cm kõrguseks. Ta õitseb juunist juulini, õie kõige nähtavama osa moodustavad helelillad tolmukad. Vili on pähklike. Kurekell-ängelhein on hea meetaim.